Document ID: 31992R0344

ΚΑΝΟΝΙΣΜΟΣ (ΕΟΚ) αριθ. 344/92 ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για την τροποποίηση του κανονισμού (ΕΟΚ) αριθ. 4134/86 περί του καθεστώτος εισαγωγών ορισμένων κλωστοϋφαντουργικών προϊόντων καταγωγής Ταϊβάν
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 4134/86 του Συμβουλίου της 22ας Δεκεμβρίου 1986 για το καθεστώς εισαγωγής ορισμένων κλωστοϋφαντουργικών προϊόντων καταγωγής Ταϊβάν (1), όπως τροποποιήθηκε τελευταία από τον κανονισμό (ΕΟΚ) αριθ. 3058/90 (2), αφορά την κατανομή των κοινοτικών ποσοστώσεων στις εισαγωγές και καθορίζει το καθεστώς εισαγωγών στην Κοινότητα των εν λόγω προϊόντων έως τις 31 Δεκεμβρίου 1991-
ότι θα πρέπει να διατηρηθεί αυτό το καθεστώς πέρα από την ημερομηνία αυτή και να προσαρμοστεί στο πλαίσιο της αναθεώρησης της συνολικής εμπορικής πολιτικής της Κοινότητας στον τομέα των κλωστοϋφαντουργικών προϊόντων-
ότι, λαμβανομένης υπόψη της αβεβαιότητας που υπάρχει ως προς την αντιμετώπιση των εισαγωγών προϊόντων καταγωγής της Κοινότητας στην Ταϊβάν, πρέπει να καθοριστούν οι ποσοστώσεις για το 1992 στα επίπεδα που αναφέρονται στο παράρτημα ΙΙ- ότι, ωστόσο, τα επίπεδα αυτά μπορούν να αποτελέσουν αντικείμενο προσαρμογής ανάλογα με την εξέλιξη της κατάστασης αυτής, ώστε να αποκατασταθούν οι ποσοστώσεις στα επίπεδα που προβλέφθηκαν από την αρχή-
ότι, με σκοπό να εξασφαλισθεί η καλύτερη δυνατή χρησιμοποίηση των κοινοτικών ποσοτικών ορίων, η κατανομή τους πρέπει να πραγματοποιηθεί ανάλογα με τις ανάγκες εφοδιασμού που υπάρχουν στα διάφορα κράτη μέλη- ότι, ωστόσο, εξαιτίας των σημαντικών διαφορών που υπάρχουν ακόμη μεταξύ των όρων στους οποίους υπόκεινται σήμερα οι εισαγωγές των εν λόγω προϊόντων στα κράτη μέλη, και της ιδιαίτερης ευαισθησίας της κλωστοϋφαντουργικής βιομηχανίας της Κοινότητας, η ενοποίηση των όρων αυτών των εισαγωγών μπορεί να πραγματοποιηθεί μόνο σταδιακά- ότι, γι' αυτούς τους λόγους, η κατανομή θα προσαρμοσθεί προοδευτικά μόνον σε αυτές τις ανάγκες εφοδιασμού και ότι πρέπει να γίνει η κατανομή των ποσοτικών ορίων μεταξύ των κρατών μελών, για το έτος 1992-
ότι το ισχύον σήμερα καθεστώς εισαγωγών λήγει στις 31 Δεκεμβρίου 1991- ότι είναι αναγκαίο να προβλεφθούν μεταβατικές διατάξεις για τα προϊόντα που φορτώνονται πριν από την 1η Ιανουαρίου 1992-
ότι είναι αναγκαίο να τροποποιηθεί ο κανονισμός (ΕΟΚ) αριθ. 4134/86 για να διατηρηθεί σε ισχύ και να τροποποιηθεί το παράρτημα ΙΙ, ώστε να καθοριστούν τα ποσοτικά όρια για το έτος 1992,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 4134/86 τροποποιείται ως εξής:
1. Στο άρθρο 1, η παράγραφος 1 αντικαθίσταται από το ακόλουθο κείμενο:
"1. Για την περίοδο από την 1η Ιανουαρίου 1992 έως τις 31 Δεκεμβρίου 1992, οι εισαγωγές στην Κοινότητα προϊόντων των κατηγοριών που αναφέρονται στο παράρτημα Ι διέπονται από τις διατάξεις του παρόντος κανονισμού.".
2.
Το άρθρο 2 τροποποιείται ως εξής:
α) η παράγραφος 1 αντικαθίσταται από το ακόλουθο κείμενο:
"1. Για το έτος 1992, οι εισαγωγές στην Κοινότητα των κλωστοϋφαντουργικών προϊόντων που αναφέρονται στο παράρτημα ΙΙ, καταγωγής Ταϊβάν, πραγματοποιούνται εντός του ορίου των ποσοστώσεων, ενώ η κατανομή πραγματοποιείται κατά τρόπο που να εξασφαλίζει τη ρυθμισμένη επέκταση και ανάπτυξη του εμπορίου των κλωστοϋφαντουργικών προϊόντων, καθώς και την προοδευτική εισαγωγή στις ανάγκες ανεφοδιασμού των αγορών και κατά τρόπο που να επιτρέπει τη μεταφορά και την προκαταβολή από το ένα έτος στο άλλο και τη μεταφορά από τη μία κατηγορία στην άλλη.
Για την περίοδο από την 1η Ιανουαρίου έως τις 31 Δεκεμβρίου 1992, οι ποσοστώσεις αυτές καθορίζονται στο παράρτημα ΙΙ."-
β)
η παράγραφος 4 αντικαθίσταται από το ακόλουθο κείμενο:
"4. Η θέση σε ελεύθερη κυκλοφορία στην Κοινότητα, από την 1η Ιανουαρίου 1992, των προϊόντων που
προβλέπονται στον παρόντα κανονισμό υπόκειται στο ίδιο καθεστώς εισαγωγών που ισχύει πριν από την ημερομηνία αυτή, υπό τον όρο ότι τα προϊόντα έχουν φορτωθεί στην Ταϊβάν πριν από την 1η Ιανουαρίου 1992.".
3.
Στο άρθρο 2, οι παράγραφοι 7, 8 και 9 διαγράφονται.
4.
Στο άρθρο 6 παράγραφος 2, η ημερομηνία "1η Ιανουαρίου 1983" αντικαθίσταται από την ημερομηνία "1η Ιανουαρίου 1987".
5.
Το άρθρο 13 αντικαθίσταται από το ακόλουθο κείμενο:
"ιΑρθρο 13
Ο παρών κανονισμός αρχίζει να ισχύει την 1η Ιανουαρίου 1992. Εφαρμόζεται έως τις 31 Δεκεμβρίου 1992.".
6.
Τα κείμενα και οι κωδικοί που βρίσκονται στο παράρτημα Ι του παρόντος κανονισμού αντικαθιστούν, για τις ίδιες κατηγορίες, τα κείμενα και τους κωδικούς του παραρτήματος Ι.
7.
Το παράρτημα ΙΙ αντικαθίσταται από αυτό που βρίσκεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου έως τις 31 Δεκεμβρίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1991.

Labels: 3
1
18